b'\n_START_ARTICLE_\nAtakamos regionas\n_START_SECTION_\nIstorija\n_START_PARAGRAPH_\nRegione gyveno ind\xc4\x97nai diagitai (isp. Diaguita), \xc4\x8dangai (isp. Chango) ir inkai._NEWLINE_Regiono ekonomika padar\xc4\x97 \xc5\xa1uol\xc4\xaf, kai 1832\xc2\xa0m. buvo atrastas sidabro telkinys ir \xc4\xafkurta \xc4\x8canarsiljo (isp. Cha\xc3\xb1arcillo) sidabro kasykla, kuri daug met\xc5\xb3 buvo tre\xc4\x8dia pagal dyd\xc4\xaf. Nuo XIX a. regione i\xc5\xa1gaunami gele\xc5\xbeis, varis, sidabras, auksas.\n_START_SECTION_\nGamta\n_START_PARAGRAPH_\nDid\xc5\xbeioji dalis regiono yra Atakamos dykuma, kurioje slypi gaus\xc5\xabs mineralini\xc5\xb3 i\xc5\xa1kasen\xc5\xb3 i\xc5\xa1tekliai._NEWLINE__NEWLINE_Atakamos regione aptinkama daug floros ir faunos r\xc5\xab\xc5\xa1i\xc5\xb3. Regione gyvena ma\xc5\xbeojo nando (Rhea pennatus) por\xc5\xab\xc5\xa1is Rhea pennata tarapacensis, laikomas esan\xc4\x8diu prie i\xc5\xa1nykimo ribos. \xc5\xa0i\xc5\xb3 pauk\xc5\xa1\xc4\x8di\xc5\xb3 skai\xc4\x8dius suma\xc5\xbe\xc4\x97j\xc4\x99s d\xc4\x97l ankstesni\xc5\xb3j\xc5\xb3 laik\xc5\xb3 ir dabartin\xc4\x97s med\xc5\xbeiokl\xc4\x97s, bet taip pat ir d\xc4\x97l vis didesni\xc5\xb3 \xc5\xbeem\xc4\x97s plot\xc5\xb3 panaudojimo \xc5\xbeem\xc4\x97s \xc5\xabkiui did\xc4\x97jant regiono gyventoj\xc5\xb3 skai\xc4\x8diui.\n_START_SECTION_\nEkonomika\n_START_PARAGRAPH_\nKalnakasyba u\xc5\xbedirba 45% regiono BVP ir u\xc5\xbetikrina 90% regiono eksporto. Nauji geologiniai tyrimai aptinka vis naujus i\xc5\xa1kasen\xc5\xb3 telkinius._NEWLINE_Gele\xc5\xbeies r\xc5\xabdos kasimas yra viena i\xc5\xa1 paplitusi\xc5\xb3 kalnakasybos veikl\xc5\xb3. Gausios nedidel\xc4\x97s \xc5\xa1achtos savo i\xc5\xa1kast\xc4\x85 r\xc5\xabd\xc4\x85 parduoda nacionalinei kalnakasybos kompanijai ENAMI, kuri Paipot\xc4\x97s lydykloje i\xc5\xa1lydo gele\xc5\xbe\xc4\xaf. Pagrindin\xc4\x97 regiono vario kasykla yra Kandelarijos (Candelaria) kasykla, kuri per metus i\xc5\xa1gauna apie 200 000 ton\xc5\xb3 vario. \xc5\xa0i\xc4\x85 kasykl\xc4\x85 valdo tarptautin\xc4\x97 korporacija \xe2\x80\x9ePhelps Dodge\xe2\x80\x9c. Antra pagal svarb\xc4\x85 yra El Salvadoro vario kasykla (savininkas nacionalin\xc4\x97 vario kompanija CODELCO), kasmet i\xc5\xa1kasanti 81 000 ton\xc5\xb3 vario. Abi kasyklos eksportuoja per \xc4\x8canjaralio uost\xc4\x85 (isp. Cha\xc3\xb1aral)._NEWLINE_Paskutiniais de\xc5\xa1imtme\xc4\x8diais regionas \xc4\x97m\xc4\x97 eksportuoti \xc5\xa1vie\xc5\xbeius vaisius, tai prasid\xc4\x97jo Kopjapo ir Huasko sl\xc4\x97niuose \xc4\x97mus auginti vaisius. \xc5\xa0ioje veikloje regionas turi prana\xc5\xa1um\xc4\x85, kadangi d\xc4\x97l saul\xc4\x97to klimato regione vaisia sunoksta anks\xc4\x8diau nei kitur \xc4\x8cil\xc4\x97je, tad regiono augintojai pirmieji pradedfa tiekti naujo derliaus vaisius \xc4\x8cil\xc4\x97s rinkai bei \xc5\xa1iauriniam pusrutuliui. Pagrindin\xc4\x97 vaisin\xc4\x97 kult\xc5\xabra yra vynuog\xc4\x97s, taip pat auginami alyvuog\xc4\x97s, pomidorai, paprika, svog\xc5\xabnai, pupos, citrusiniai, nektarinai, persikai, raudon\xc4\x97lis. I\xc5\xa1 vynuogi\xc5\xb3 gaminamo razinos. Regione i\xc5\xa1vystyta ir g\xc4\x97lininkyst\xc4\x97._NEWLINE_Regiono biologin\xc4\x97 \xc4\xafvairov\xc4\x97, \xc5\xa1var\xc5\xabs vandenys ir u\xc5\xbedar\xc5\xb3 u\xc5\xbeut\xc4\x97ki\xc5\xb3 gausa leido i\xc5\xa1vystyti marikult\xc5\xabros versl\xc4\x85. Auginami moliuskai (\xc5\xa1ukut\xc4\x97s, austr\xc4\x97s Tiostrea chilensis bei Crassostrea gigas, kiti dvigeld\xc5\xbeiai, pilvakojai Haliotis), \xc5\xbeuvys (pvz., paprastasis otas), dumbliai._NEWLINE__NEWLINE_I\xc5\xa1 \xc5\xbeuvies gamina r\xc5\xabkyt\xc4\x85 ir s\xc5\xabdyt\xc4\x85 \xc5\xbeuv\xc4\xaf, \xc5\xbeuvies fil\xc4\x97, ikrus, \xc5\xbeuvainius.'